Criminalul în serie care își arunca victimele în fântâni va fi liber, deși a fost condamnat inițial la închisoare pe viață. Și-a ucis inclusiv iubita gravidă
Postat la: 19.03.2024 | Scris de: ZIUA NEWS
0
După ce anchetatorii au muncit 15 ani au muncit ca să le găsească trupurile celor ucişi de Iulian Țigănilă, judecătorii au schimbat pedeapsa lui din închisoare pe viață, în 25 de ani de detenție. Decizia este definitivă.
Criminalul se împrietenea cu victimele, consumau alcool împreună, apoi le lua viața. El omora victimele pentru a le fura bunurile, apartamentele sau mașinile.
Iulian Țigănilă a avut un complice, pe Ion Barbu, zis Chioru. Cei doi criminali acţionau împreună, îşi alegeau victimele dintre oamenii care trăiau singuri şi aveau viciul băuturii, se împrieteneau cu ei şi apoi le luau zilele fără milă.
Şase persoane, cinci dintre ele din comuna Ungheni - Cornel Albu, Elena Spătaru, Ion Burcică, Ion Oprea şi Jonea Bucoveanu-, iar una din Piteşti - Gheorghe Ţârcu - au fi căzut victime ale celor doi. Janea Bucoveanu nu a fost niciodată găsit, însă acesta se împrietenise şi el cu ucigaşii înainte să dispară. La fel s-a întâmplat şi în cazul lui Ion Oprea.
Trupurile celorlalte victime au fost găsite în perioada 1996-2002. Ancheta în acest caz complex a fost coordonată de procurorii Secţiei de Urmărire Penală şi Criminalistică din cadrul Parchetului de pe lângă Înalta Curte de Casaţie şi Justiţie.
La data de 2 iulie 2009, un deţinut a făcut un denunţ împotriva lui Ion Barbu şi a lui Iulian Ţigănilă- pe care i-a acuzat de mai multe infracţiuni. Deţinutul a primit numele de cod "Cornel", pentru a-i proteja identitatea. "Cornel" a declarat că în timp ce se afla în penitenciarul Colibaşi, unul dintre colegii de celulă, Ion Barbu, i-a relatat că, împreună cu Iulian Ţigănilă, au ucis mai multe persoane, de la care şi-au însuşit diverse bunuri. Relatările lui Ion Barbu se refereau la Cornel Albu, Ion Burcică, Ion Oprea şi Gheorghe Ţârcu.
Despre una dintre victime, Ion Barbu a arătat că după uciderea ei, comisă prin prepararea unui amestec de ţuică, antigel şi somnifere, urmată de ingerarea lui de către victimă, i-au aruncat cadavrul într-o fântână părăsită de lângă un arbore secular, aflată în apropierea Haltei CFR Colţu, din comuna Ungheni, judeţul Argeş.
Având în vedere că informaţiile furnizate se coroborau cu o serie de date din cauzele privind crime petrecute în judeţul Argeş, s-a trecut la verificarea celei referitoare la cadavrul aruncat în fântâna de lângă halta CFR Colţu. Această informaţie, dintre toate cele prezentate de martor, era cea mai aptă de a duce la probarea vinovăţiei celor doi criminali, sub aspectul săvârşirii unei infracţiuni contra vieţii, întrucât dădea posibilitatea descoperirii cadavrului uneia din persoanele dispărute, descoperire fără de care probarea uciderii ar fi fost îngreunată.
Fântâna a fost localizată la 1150 m nord faţă de halta CFR Colţu, la km 149+1 al căii ferate Piteşti - Roşiori de Vede, pe partea estică, la 7,2 m distanţă de calea ferată, pe teritoriul comunei Ungheni, judeţul Argeş. Fântâna este realizată din tuburi de beton, cu diametrul exterior de 1,7 m şi cel interior de 1,1 m, este secată şi are o adâncime de 26 m.
La 22 iulie 2009, a fost organizată o cercetare la faţa locului, ocazie cu care, în interiorul fântânii, au coborât subofiţeri din cadrul Inspectoratului pentru situaţii de urgenţă al judeţului Argeş. Obiectele aflate pe fundul puţului au fost puse într-o foaie de cort de tip militar şi apoi scoase la suprafaţă. Acesta operaţiune s-a repetat de 13 ori. Au fost scoase din fântână pietre şi buloane metalice, de la terasamentul căii ferate, lemne, obiecte de îmbrăcăminte, ambalaje din plastic şi o jantă auto.
După cea de-a treisprezecea foaie de cort scoasă din puţ, la baza acestuia a fost observat un obiect de aproximativ 1 m lungime, de formă cilindrică, cu diametrul bazelor de circa 40-50 cm, în care se afla un craniu uman.
Din interiorul puţului a fost scos obiectul în care a fost observat craniul, şi s-a dispus trimiterea la Institutul Naţional de Medicină Legală "Mina Minovici" în vederea examinării medico-legale.
La 23 iulie 2009, s-a constatat că într-un cearşaf peste care se afla o cuvertură, legate cu un cablu electric multifilar şi o bandă din material textil, se afla scheletul unei singure persoane, de sex masculin, în vârstă de aproximativ 45-50 de ani, cu talia de aprox.1,73-1,74 m.
Asupra scheletului se aflau următoarele obiecte de îmbrăcăminte: un sacou mărimea 48, o cravată, o cămaşă mărimea 40, un maieu, un brâu elastic, o pereche de indispensabili şi o pereche de şosete. În aceste obiecte de îmbrăcăminte, corespunzător fiecărei piese în parte, se afla scheletul uman. S-a stabilit că acest schelet aparţine lui Cornel Albu, fiul lui Constantin şi Constantina, născut la 25.02.1951 în comuna Bîrla, judeţul Argeş, domiciliat în Piteşti, cartier Prundu, bl.33, ap.22, judeţul Argeş, precum şi că acesta a fost ucis, cu premeditare, în scopul însuşirii unor bunuri care îi aparţineau, de către Iulina Ţigănilă şi Ion Barbu.
Potrivit crimnaliştilor, care au reconstituit crimele celor doi, prima victimă a acestora a fost Gheorghe Ţârcu, din Piteşti, găsit mort pe 27 februarie 1996, în apartamentul său din Piteşti, înecat cu o bucată de şuncă de 8 X 4 cm. Omul băuse destul de mult însă era clar că nu putea fi vorba de o moarte accidentală.
A doua dispariţie a avut loc în toamna anului 1998, de când Ion Oprea nu a mai fost văzut de nimeni. Folosindu-se de buletinul dispărutului, Ţigănilă i-a vândut lui Ion Opera garsoniera. În acest caz, Iulian Ţigănilă a şi fost condamnat la patru ani de închisoare pentru înşelăciune şi fals privind identitatea. Dispărut de 12 ani este şi Janea Bucoveanu, mai exact din decembrie 1998, şi el consumator de alcool şi proprietar de apartament în Piteşti.
Nu au trecut decât câteva luni şi încă o persoană din Ungheni dispare. Pe 15 august 1998, Cornel Albu Albu este dat dispărut. Bărbatul era divorţat, avea un "Aro 10" şi patima alcoolului. La începutul lui 1999, Ţigănilă vinde maşina lui Cornel Albu, al căruit schelet a fost descoperit anul trecut, într-o fântână părăsită. Trupul victimei fusese înfăşurat într-un cearceaf şi o pătură, victima fiind otrăvită cu un amestec de ţuică, antigel şi somnifere.
Bucăţi din trupul Elenei Spătaru, gravidă în luna a cincea, amanta lui Iulian Ţiganu, au fost găsite într-o conductă de irigaţii, pe raza comunei Brebeni (Olt), abia în anul 2002. Rolul complicelui săi în acest caz a fosta cela de a-l ajuta să scape de cadavrul femeii pe care a ucis-o însărcinată fiind.
Pedeapsa lui Țigănilă, dată în 2015, a fost schimbată din detenție pe viață în 25 de ani de închisoare. Conform Codului penal, din aceasta perioadă se scade pedeapsa deja executată. Judecătorii au stabilit că se va calcula tot timpul în care Țigănilă a fost închis, din luna septembrie, anul 2000. În prezent, el se află la Penitenciarul Rahova.
Procurorii s-au opus, dar zadarnic. Decizia dată de Tribunalul București și menținută de Curtea de Apel este definitivă. Vestea că Iulian Țigănilă s-ar putea întoarce la Ungheni, Argeș, a ajuns rapid în localitate. În casa în care ar putea reveni locuiește mama lui. Femeia, spun vecinii, nu ar mai fi ținut legătura cu el.
DIN ACEEASI CATEGORIE...
ULTIMA ORA
-
Eclipsa de soare din 8 aprilie 2024 este văzută ca un avertisment al lui Dumnezeu. Va arunca întunericul peste 7 orașe americane numite "Ninive" in Biblie
-
Ni se pregătește ceva crunt: Seful JP Morgan prezice o criză financiară majoră - miliardarii planetei scapa de actiuni. Lumea dominată de dolarul american se va sfârși în curând
-
Big Brother. Un oraș din România va fi monitorizat de 1.500 de camere video, cu inteligență artificială, într-un proiect de 11 milioane de euro
-
După viermi, greieri și lăcuste, furnicile sunt propuse drept aliment care să înlocuiască friptura la grătar
-
Pregătiri de război cu Rusia... România a început construcția celei mai mari baze NATO din Europa
-
Bulgaria vrea să faulteze Neptun Deep pe motiv ca nu e conform cu mediul
-
Criminalul în serie care își arunca victimele în fântâni va fi liber, deși a fost condamnat inițial la închisoare pe viață. Și-a ucis inclusiv iubita gravidă
-
Operarea sistemului Phalanx CIWS, care a salvat un distrugător american în Marea Roșie, costă 3.500 de dolari pe secundă
-
Prețurile au bubuit în Grecia: românii care vor merge în vacanță vor avea un șoc cu noile prețuri si taxe locale
DIN CATEGORIE
- TOP CITITE
- TOP COMENTATE
- 1.Afacerile familiei Mihai Gâdea despre care puțină lume știe. Soția șefului de la Antena 3 CNN este o antreprenoare de succes
- 2.Cercetător de top în domeniul inteligenței artificiale: "Avem o fărâmă de șansă ca omenirea să supraviețuiască peste doi ani!"
- 3.Imobilizarea planificată a populațiilor: UE vrea să interzică repararea mașinilor mai vechi de 15 ani!
- 4.Un grup de muncitori forestieri au găsit în interiorul unui copac un câine mumificat de peste 50 de ani
- 5.Mașinile electrice eliberează de 1.850 de ori mai multe emisii toxice și sunt mai dăunătoare pentru mediu decât cele pe benzină
- 6.Lege: Antivaccinismul ARNm e considerat CRIMĂ în Franța. Opozanții riscă o amendă de 45.000 de euro și 3 ani de închisoare pentru că "pun la îndoială știința"
- 7.Mel Gibson: "Prințul William este Antihristul. El va conduce Guvernul Mondial in Noua Ordine!"
- 8.Impozitul pe proprietate, complet diferit din 2025. Cum arată noua formulă de calcul care ar putea tripla datoriile românilor către stat
- 9.Un nou Tu: Dezvăluirea schimbărilor neașteptate de personalitate după vaccinarea COVID
- 10.Clădiriile viitorului din care 30.000 de oameni nu trebuie sa iasă. Apartamentele fără geamuri sunt cât venitul minim garantat VIDEO